CELEX: 62019TB0730
Language: mt
Date: 2022-01-04 00:00:00
Title: Kawża T-730/19: Digriet tal-Qorti Ġenerali tal-4 ta’ Jannar 2022 – CR u CT vs BĊE (“Politika ekonomika u monetarja – Rikorrent li waqaf iwieġeb għat-talbiet tal-Qorti Ġenerali – Ma hemmx lok li tingħata deċiżjoni”)

14.3.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 119/41
            
         
      Digriet tal-Qorti Ġenerali tal-4 ta’ Jannar 2022 – CR u CT vs BĊE
      (Kawża T-730/19) (1)
      
      (“Politika ekonomika u monetarja - Rikorrent li waqaf iwieġeb għat-talbiet tal-Qorti Ġenerali - Ma hemmx lok li tingħata deċiżjoni”)
      (2022/C 119/57)
      Lingwa tal-kawża: l-Ingliż
      
         Partijiet
      
      
         Rikorrenti: CR, CT (rappreżentant: O. Behrends, avukat)
      
         Konvenut: Il-Bank Ċentrali Ewropew (rappreżentanti: E. Koupepidou, A. Lefterov u F. Bonnard, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tal-evalwazzjoni tal-BĊE tal-15 ta’ Awwissu 2019 li fiha huwa qies li kienet falliet jew kien prevedibbli li tfalli PNB Banka AS, fis-sens tal-Artikolu 18(1) tar-Regolament (UE) Nru 806/2014 tal-Parlament Ewropew u tal-Kunsill tal-15 ta’ Lulju li jistabbilixxi regoli uniformi u proċedura uniformi għar-riżoluzzjoni tal-istituzzjonijiet ta’ kreditu u ċerti ditti tal-investiment fil-qafas ta’ Mekkaniżmu Uniku ta’ Riżoluzzjoni u Fond Uniku għar-Riżoluzzjoni u li jemenda r-Regolament (UE) Nru 1093/2010 (ĠU 2014, L 225, p. 1).
      
         Dispożittiv
      
      
                  1)
               
               
                  Ma għadx hemm lok li tingħata deċiżjoni dwar ir-rikors.
               
            
                  2)
               
               
                  Ma għadx hemm lok li tingħata deċiżjoni dwar it-talba għal intervent tar-Repubblika tal-Latvja.
               
            
                  3)
               
               
                  CR u CT għandhom ibatu l-ispejjeż rispettivi tagħhom, kif ukoll dawk sostnuti mill-Bank Ċentrali Ewropew (BĊE), minbarra dawk relatati mat-talba għal intervent.
               
            
                  4)
               
               
                  CR u CT, il-BĊE u r- Repubblika tal-Latvja għandhom ibatu kull wieħed minnhom l-ispejjeż rispettivi tagħhom relatati mat-talbiet għal intervent.
               
            
         (1)  ĠU C 27, 27.1.2020.